ddrg/super_eurlex huggingface dataset:
Kommissionens forordning (EF) nr. 1526/2000

af 13. juli 2000

om ændring af bilag II til Rådets forordning (EF) nr. 1255/1999 om den fælles markedsordning for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), ændret ved forordning (EF) nr. 1040/2000(2), særlig artikel 31, stk. 14, og

ud fra følgende betragtninger:

(1) Efter artikel 8 i Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(3), senest ændret ved Kommissionens forordning (EF) nr. 2491/98(4), kan der ved udførsel af varer for de landbrugsprodukter, der er medgået, ydes eksportrestitutioner, der beregnes i henhold til forordningerne om den fælles markedsordning for de pågældende sektorer.

(2) I henhold til artikel 31 i forordning (EF) nr. 1255/1999 kan der ydes eksportrestitution til visse produkter henhørende under denne forordning, når de udføres i form af varer, som er opført i bilag II.

(3) Under hensyntagen til de forpligtelser, som EF har indgået inden for rammerne af WTO-aftalen om landbrug(5), og under hensyntagen til de til rådighed værende budgetmidler samt den forventede udvikling i landbrugspriserne i EF og på verdensmarkedet og udviklingen i eksporten af landbrugsprodukter i form af varer uden for traktatens bilag I bør muligheden for at yde eksportrestitutioner til landbrugsprodukter i form af varer, hvortil de kan være medgået, begrænses.

(4) Listen over varer i bilag II bør derfor revideres.

(5) Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Bilag II til forordning (EF) nr. 1255/1999 affattes som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den gælder ikke for de restitutionscertifikater, som er udstedt inden datoen for ikrafttrædelsen af denne forordning.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. juli 2000.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 118 af 19.5.2000, s. 1.

(3) EFT L 318 af 20.12.1993, s. 18.

(4) EFT L 309 af 19.11.1998, s. 28.

(5) EFT L 336 af 23.12.1994, s. 22.

BILAG

"BILAG II

>TABELPOSITION>"
Rådets forordning (EF) nr. 1335/2000

af 10. april 2000

om eksport af visse EKSF-stålprodukter fra Bulgarien til Fællesskabet i perioden 1. januar til 31. december 2000 (forlængelse af gyldigheden af ordningen med dobbeltkontrol)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side(1), trådte i kraft den 1. februar 1995.

(2) Ved afgørelse nr. 2/2000 truffet af associeringsrådet EU-Bulgarien(2), besluttede parterne at forlænge den ordning med dobbeltkontrol, der indførtes ved associeringsrådets afgørelse nr. 3/97(3), for perioden 1. januar til 31. december 2000.

(3) Det er derfor nødvendigt at forlænge gyldigheden af EF-gennemførelsesbestemmelserne, der er fastsat ved forordning (EF) nr. 86/98(4) -

UDSTEDT FØLGENDE FORORDNING:

Artikel 1

Forordning (EF) nr. 86/98 anvendes fortsat i perioden 1. januar til 31. december 2000 i overensstemmelse med bestemmelserne i afgørelse nr. 2/2000. I titlen, betragtningerne og i artikel 1, stk. 1 og 4, i forordningen ændres "1. januar til 31. december 1999" til "1. januar til 31. december 2000".

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. april 2000.

På Rådets vegne

J. Gama

Formand

(1) EFT L 358 af 31.12.1994, s. 3.

(2) Se side 22 i denne Tidende.

(3) EFT L 13 af 19.1.1998, s. 85.

(4) EFT L 13 af 19.1.1998, s. 29. Ændret ved forordning (EF) nr. 1002/1999 (EFT L 123 af 13.5.1999, s. 18).
Kommissionens forordning (EF) nr. 1209/2000

af 8. juni 2000

om fastlæggelse af reglerne for meddelelse af oplysninger som foreskrevet i artikel 41 i traktaten om oprettelse af Det Europæiske Atomenergifællesskab

KOMMISSIONEN FOR DE EUROPÆISKE FÆLLESSKABER HAR -

under henvisning til traktatens bestemmelser om oprettelse af Det Europæiske Atomenergifællesskab, særlig artikel 41,

under henvisning til Rådets forordning (Euratom) nr. 2587/1999 af 2. december 1999 om bestemmelse af, hvilke investeringsprojekter der skal meddeles Kommissionen i henhold til artikel 41 i traktaten om oprettelse af Det Europæiske Atomenergifællesskab(1), og

ud fra følgende betragtning:

I det omfang det er nødvendigt for at Kommissionen kan udføre sit hverv i henhold til traktatens kapitel IV, skal den fastlægge nærmere regler for, hvorledes personer og virksomheder opfylder deres pligt til i overensstemmelse med artikel 41 at give Kommissionen meddelelse om investeringsprojekter, der vedrører nye anlæg, udskiftninger eller ændringer, hvis karakter og betydning svarer til de kriterier, som er fastlagt af Rådet -

UDSTEDT FØLGENDE FORORDNING:

Artikel 1

Investeringsprojekter, der vedrører nyanlæg, udskiftninger eller ændringer, hvis karakter og betydning svarer til de kriterier, der er fastlagt i forordning (Euratom) nr. 2587/1999, meddeles Kommissionen ved hjælp af en formular, som er i overensstemmelse med modellen i bilaget til denne forordning.

Artikel 2

Personer og virksomheder, som beskæftiger sig med industriaktiviteter, der er anført i traktatens bilag II, skal som foreskrevet i traktatens artikel 41 give Kommissionen meddelelse om investeringsprojekter, der vedrører alle anlæg, som er eller vil blive oprettet inden for Fællesskabets område (hvis der er tale om virksomheder, hvis hovedsæde er beliggende uden for Fællesskabet, påhviler meddelelsespligten den lokale ledelse).

Artikel 3

Hvis der allerede som led i de almindelige oplysninger i henhold til traktatens artikel 37 er givet meddelelse om de oplysninger, som foreskrives i artikel 41, kan meddelelsen begrænses til en henvisning til den tidligere meddelelse, idet der tilføjes alle de øvrige oplysninger, der kræves i formularen i bilaget til denne forordning.

Artikel 4

For alle ændringer, som foretages under gennemførelsen af investeringsprojekter, der er meddelt Kommissionen i henhold til denne forordning, indsendes en ny meddelelse efter samme regler.

Artikel 5

Alle ændringer af den nævnte formular offentliggøres af Kommissionen i De Europæiske Fællesskabers Tidende.

Artikel 6

Forordning nr. 1 af 5. november 1958, udstedt af Kommissionen for Euratom den 5. november 1958(2), ophæves med virkning fra datoen for denne forordnings ikrafttrædelse.

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. juni 2000.

På Kommissionens vegne

Loyola De Palacio

Næstformand

(1) EFT L 315 af 9.12.1999, s. 1.

(2) EFT 25 af 27.11.1958, s. 511/58.

BILAG

INVESTERINGSPROJEKT

(model)

>TABELPOSITION>
Rådets forordning (EF) nr. 1009/2000

af 8. maj 2000

om kapitaludvidelser i Den Europæiske Centralbank

RÅDET FOR DEN EUROPÆISKE UNION HAR -

under henvisning til protokollen om statutten for Det Europæiske System af Centralbanker og Den Europæiske Centralbank (i det følgende benævnt "statutten"), særlig artikel 28.1,

under henvisning til henstilling fra Den Europæiske Centralbank (ECB)(1),

under henvisning til udtalelse fra Europa-Parlamentet(2),

under henvisning til udtalelse fra Kommissionen(3),

efter proceduren i artikel 107, stk. 6, i traktaten om oprettelse af Det Europæiske Fællesskab (traktaten) og statuttens artikel 42, og

ud fra følgende betragtninger:

(1) Ifølge statuttens artikel 28.1 og 28.2 skal de nationale centralbanker indskyde en kapital på 5000 mio. EUR i ECB, som bliver operationel, når ECB indleder sit virke.

(2) Ifølge statuttens artikel 28.1 kan nævnte kapital udvides med de beløb, som ECB's Styrelsesråd beslutter, inden for de grænser og under de vilkår, Rådet fastsætter.

(3) Ifølge traktatens artikel 123, stk. 1, sammenholdt med artikel 107, stk. 6, vedtager Rådet straks efter den 1. juli 1998 de bestemmelser, der henvises til i statuttens artikel 28.1.

(4) Denne forordning fastsætter en grænse for fremtidige udvidelser af ECB's kapital, hvilket giver ECB's Styrelsesråd mulighed for at træffe beslutning om en faktisk udvidelse på et eller andet tidspunkt i fremtiden for at opretholde et tilstrækkeligt kapitalgrundlag til at kunne understøtte ECB's transaktioner -

UDSTEDT FØLGENDE FORORDNING:

Artikel 1

Udvidelser af ECB's kapital

ECB's styrelsesråd kan udvide ECB's kapital ud over det beløb, der er fastsat i statuttens artikel 28.1, første punktum, med yderligere op til 5000 mio. EUR.

Artikel 2

Afsluttende bestemmelse

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaten om oprettelse af Det Europæiske Fællesskab.

Udfærdiget i Bruxelles, den 8. maj 2000.

På Rådets vegne

J. Pina Moura

Formand

(1) EFT C 411 af 31.12.1998, s. 10.

(2) EFT C 219 af 30.7.1999, s. 182.

(3) Udtalelse afgivet den 8. marts 2000 (endnu ikke offentliggjort i EFT).
Kommissionens forordning (EF) nr. 801/2000

af 17. april 2000

om fastsættelse af maksimumsbeløbet for den udligningsstøtte, der ydes som følge af de vekselkurser for den danske og den svenske krone samt for pund sterling, der var gældende pr. 1. og 2. januar 2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1), særlig artikel 5, og

ud fra følgende betragtninger:

(1) Ifølge artikel 5, stk. 1, i forordning (EF) nr. 2799/98 kan der ydes en udligningsstøtte, hvis den vekselkurs, der gælder på dagen for den udløsende begivenhed, er lavere end den, der gjaldt forinden. Nævnte bestemmelse finder dog ikke anvendelse på beløb, for hvilke en lavere kurs end den nye har været gældende inden for de seneste 24 måneder forud for det tidspunkt, hvor den nye kurs har fået virkning.

(2) Vekselkurserne for den danske og den svenske krone samt for pund sterling på datoen for den udløsende begivenhed den 1. og 2. januar 2000 var lavere end dem, der gjaldt forinden.

(3) Udligningsstøtten skal ydes på de betingelser, der er fastsat i forordning (EF) nr. 2799/98 og i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(2), senest ændret ved forordning (EF) nr. 1410/1999(3).

(4) Størrelsen af de beløb, der ydes som udligningsstøtte, bestemmes i henhold til artikel 5 og 9 i forordning (EF) nr. 2799/98 og artikel 10 i forordning (EF) nr. 2808/98.

(5) De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

I bilaget til denne forordning anføres maksimumsbeløbene for første rate af den udligningsstøtte, der ydes som følge af det fald, der ydes som følge af det fald, der på datoen for den udløsende begivenhed den 1. og 2. januar 2000 kunne konstateres for vekselkurserne for den danske og svenske krone samt for pund sterling i forhold til de forud gældende vekselkurser.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. april 2000.

På Kommissionens vegne

Franz Fischler

Medlem af Kommissionen

(1) EFT L 349 af 24.12.1998, s. 1.

(2) EFT L 349 af 24.12.1998, s. 36.

(3) EFT L 164 af 30.6.1999, s. 53.

BILAG

MAKSIMUMSBELØB FOR FØRSTE RATE AF UDLIGNINGSSTØTTEN (MIO. EUR)

>TABELPOSITION>
Kommissionens forordning (EF) nr. 802/2000

af 17. april 2000

om maksimumsbeløbet for udligningsstøtten for revalueringen af det britiske pund i 1999

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1), særlig artikel 4, stk. 2, og

ud fra følgende betragtninger:

(1) En væsentlig revaluering som defineret i artikel 1, litra f) i forordning (EF) nr. 2799/98 fandt sted i 1999 for det britiske pund.

(2) I forordning (EF) nr. 2799/98 fastslås det, at medlemsstaterne kan tildele støtte til landbrugerne som udligning for en væsentlig revaluering. Denne støtte skal ydes på de vilkår, som er beskrevet i nævnte forordning og i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(2), senest ændret ved forordning (EF) nr. 1410/1999(3).

(3) Maksimumsbeløbet for den første rate af udligningsstøtten fastsættes i overensstemmelse med artikel 4 i forordning (EF) nr. 2799/98.

(4) I henhold til den nævnte artikels stk. 3 og 6, litra a), skal ovennævnte beløb nedsættes eller annulleres for en eller flere sektorer, såfremt den gennemsnitlige markedspris for den pågældende medlemsstat er højere end eller lig med gennemsnittet af markedspriserne i de medlemsstater, hvor der i samme periode ikke fandt en væsentlig revaluering sted. Disse betingelser er opfyldt for oksekødssektoren og sukkersektoren, som der derfor ikke kan ydes udligningsstøtte til.

(5) Det er ligeledes nødvendigt at fastlægge den periode, der omhandles i artikel 8, stk. 1, første afsnit, i forordning (EF) nr. 2808/98. Denne periode skal ligge forud for udligningsstøtten.

(6) De i denne forordning fastsatte foranstaltninger er i overensstemmelse med udtalelserne fra de pågældende forvaltningskomitéer -

UDSTEDT FØLGENDE FORORDNING:

Artikel 1

Maksimumsbeløbet for første rate af den udligningsstøtte, der omhandles i artikel 4, stk. 2, i forordning (EF) nr. 2799/98, andrager for den væsentlige revaluering, der fandt sted i Det Forenede Kongerige i 1999, 55,21 mio. EUR.

Artikel 2

Den periode, der er omhandlet i artikel 8, stk. 1, første afsnit, i forordning (EF) nr. 2808/98, slutter senest den 31. december 1999.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. april 2000.

På Kommissionens vegne

Franz Fischler

Medlem af Kommissionen

(1) EFT L 349 af 24.12.1998, s. 1.

(2) EFT L 349 af 24.12.1998, s. 36.

(3) EFT L 164 af 30.6.1999, s. 53.
Kommissionens forordning (EF) nr. 738/2000

af 7. april 2000

om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved Kommissionens forordning (EF) nr. 2626/1999(2), særlig artikel 9, og

ud fra følgende betragtninger:

(1) For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer.

(2) Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser gælder også delvis eller eventuelt med tilføjelse af underopdelinger og er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer.

(3) Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.

(4) Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(3), senest ændret ved Europa-Parlamentets og Rådets forordning (EF) nr. 955/1999(4), i et tidsrum på tre måneder.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget for så vidt angår vare nr. 1-4 og 6.

(6) Toldkodeksudvalget har ikke afgivet udtalelse inden for den af formanden fastsatte frist for så vidt angår vare nr. 5 i skemaet i bilaget -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. april 2000.

På Kommissionens vegne

Frederik Bolkestein

Medlem af Kommissionen

(1) EFT L 256 af 7.9.1987, s. 1.

(2) EFT L 321 af 14.12.1999, s. 3.

(3) EFT L 302 af 19.10.1992, s. 1.

(4) EFT L 119 af 7.5.1999, s. 1.

BILAG

>TABELPOSITION>

>PIC FILE= "L_2000087DA.001301.EPS">
Kommissionens forordning (EF) nr. 710/2000

af 3. april 2000

om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved forordning (EF) nr. 254/2000(2), særlig artikel 9, og

ud fra følgende betragtninger:

(1) For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer.

(2) Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser gælder også delvis eller eventuelt med tilføjelse af underopdelinger og er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer.

(3) Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.

(4) Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(3), senest ændret ved Europa-Parlamentets og Rådets forordning (EF) nr. 955/1999(4), i et tidsrum på tre måneder.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. april 2000.

På Kommissionens vegne

Frederik Bolkestein

Medlem af Kommissionen

(1) EFT L 256 af 7.9.1987, s. 1.

(2) EFT L 28 af 3.2.2000, s. 16.

(3) EFT L 302 af 19.10.1992, s. 1.

(4) EFT L 119 af 7.5.1999, s. 1.

BILAG

>TABELPOSITION>
Rådets forordning (EF) nr. 606/2000

af 13. marts 2000

om fordeling af de mængder korn, der er fastsat i henhold til konventionen om fødevarehjælp af 1995 (1.7.1998 til 30.6.1999)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1292/96 af 27. juni 1996 om fødevarehjælpspolitik og fødevarehjælpsforvaltning og om særlige aktioner til støtte for fødevaresikkerheden(1), særlig artikel 21,

under henvisning til forslag fra Kommissionen(2),

under henvisning til udtalelse fra Europa-Parlamentet(3), og

ud fra følgende betragtninger:

(1) Konventionen om fødevarehjælp af 1995, der blev indgået for et tidsrum på tre år, og som har været anvendt midlertidigt i Fællesskabet siden den 1. juli 1995, trådte i kraft den 8. juli 1996.

(2) Nævnte konvention var gyldig til den 30. juni 1998, og i henhold til konventionens artikel 22, stk. 2, er dens gyldighed blevet forlænget til den 30. juni 1999.

(3) Ifølge artikel 21, stk. 1, i forordning (EF) nr. 1292/96 skal Rådet fastsætte Fællesskabets andel af den samlede mængde hjælp i form af korn, som Fællesskabet og medlemsstaterne skal bidrage med i henhold til konventionen. Fordelingsnøglen for tidsrummet fra den 1. juli 1998 til den 30. juni 1999 bør fastsættes.

(4) I henhold til artikel 21, stk. 2, i forordning (EF) nr. 1292/96 skal Kommissionen varetage koordineringen mellem Fællesskabet og medlemsstaterne af leveringen af hjælpen i form af korn i henhold til konventionen og påse, at Fællesskabets og medlemsstaternes samlede bidrag mindst når op på de mængder, der er fastsat i nævnte konvention -

UDSTEDT FØLGENDE FORORDNING:

Artikel 1

Af den mængde på 1755000 tons korn, der udgør det årlige minimumsbidrag, som Fællesskabet og medlemsstaterne skal yde i henhold til konventionen om fødevarehjælp af 1995, er Fællesskabets andel på 1040800 tons for perioden fra 1. juli 1998 til 30. juni 1999.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. marts 2000.

På Rådets vegne

J. Pina Moura

Formand

(1) EFT L 166 af 5.7.1996, s. 1.

(2) EFT C 21 E af 25.1.2000, s. 63.

(3) Udtalelse afgivet den 15.12.1999 (endnu ikke offentliggjort i EFT).